LAPA se boeke vir die Kerskous | LitNet
LAPA Uitgewers LAPA Uitgewersportaal 2017-12-13
ISBN: 978 0 7993 8593 9
Sy is so verskriklik eensaam. So verskriklik bang. Haar hart is verskriklik stukkend. Mentje de Vries, 'n Nederlandse oorlogswesie, beleef die Tweede Wêreldoorlog in al sy genadeloosheid. Eers moet sy onderduik in 'n geheime kamp vol Joodse vlugtelinge, en daarna beleef sy die hel wat die tyd net voor die bevryding voorafgaan, wanneer Britse troepe gestuur word om 'n brug in Arnhem oor te neem. In hierdie bloedige slag word 'n Suid-Afrikaner, wat deel is van die Britse Leër, gewond en die jonge Mentje red sy lewe. Maar wat word van die wesie? Hoe oorleef 'n alleenkind gedurende die berugte Hongerwinter van 1944 en 1945? Irma Joubert is 'n geliefde naam in historiese fiksie. Al haar vorige romans was topverkopers en met Mentje, kind van Pas-Opkamp sit sy hierdie tradisie voort. Soos gewoonlik is haar navorsing puik. Die Pas-Opkamp het werklik bestaan. Foto's is op die internet beskikbaar.
Irma Joubert is een van ons groot uitvoerprodukte. Beide haar Tussen stasies-trilogie en haar Pontenilo-trilogie, asook die eerste twee boeke van haar oorlogstrilogie, naamlik Immer wes en Mentje, kind van Pas-Opkamp, is in Nederlands vertaal, waar dit telkens onder die topverkopers tel. Vier van haar boeke is reeds in Duits vertaal en HarperCollins in Amerika het The girl from the train (Tussen stasies) in 2015 uitgegee. Kronkelpad verower in 2014 die BCB Publieksprijs in Nederland. In die VSA is The girl from the train was in 2016 'n finalis vir die Christi-awards, 'n buitengewone eer vir 'n vertaalde werk, en is dit deur Logos Books aangewys as die "Best Book of 2015".
Marieta Nel & Adinda Vermaak (samestellers)
Samestellers: Anastasia De Vries & Eldrige Jason
"En ons sal nooit weer dieselfde mense wees nadat die 12 vroue met ons gebeur het nie. Dit was 'n besondere voorreg om saam met Suzanne en Eldridge Jason te werk en die wonderlikste is dat van my kollegas en ons studente deel hiervan is." – Anastasia de Vries
Twaalf ongelooflike vroue wat 'n verskil maak tussen die bendes, die werkloosheid en die koeëls. Atlantis is steeds die verlore stad, maar hierdie twaalf vroue se verhale inspireer. Dit is 'n moetlees vir almal wat glo dat liefde en geloof 'n verskil kán maak.
Die samesteller en bydraers: Anastasia de Vries en Eldridge Jason is beide skrywers en joernaliste. Anastasia is ook 'n dosent aan die Departement Afrikaans en Nederlands, Universiteit Wes-Kaapland (UWK).
Ander bydraers is die joernalis Christa Prinsloo, sowel as ses UWK-studente: Chandré Cloete, Suné van Rooyen, Geraldine Fortuin, Ebenesia Pieters, Jolyn Phillips en Courtneigh Ess.
Die boek bevat ook 'n aantal foto's deur Izak de Vries.
Hoendervleis: Grillerige stories en rympies
Illustreerder: Juanette Smuts
Kom slaap 'n nag lank in die spookkamer. Vind uit wat gebeur as jy 'n poets op 'n onnie soos juffrou Grimbeek bak. Waag dit om 'n paar baie spesiale handskoene aan te trek. Ontdek die nuwe rugbyheld se grillerige geheim. Vind uit waarom jou kleinboetie nog elke aand met sy bedlampie aan slaap. En kom swem in die Middernagmeer… as jy dapper genoeg is.
Hierdie boek vol grillerige stories en rympies sal jou heerlik hoendervleis laat kry! Daar is 'n weerwolf wat saam op die skoolkamp gaan, 'n paar spokerige handskoene wat goed is met klavier speel, 'n baie vreemde onderwyseres – en iets wat jou die hardste van almal in die fliek sal laat gil!
Illustreerders: Nico Meyer, Kobus Faber, Alistair Ackermann & Stephen Wallace
Veertien jaar gelede het Jaco Jacobs se eerste boek, Troetelgedrog, verskyn. Nou word dit weer uitgegee in hierdie wonderlike omnibus saam met vier van sy ander boeke wat nie meer in omloop was nie: Tande, Nag van die monsters; Nagvlerke en Voelers.
Ontmoet 'n onderwyseres wat op volmaannagte in 'n weerwolf verander. Ontdek 'n speelding wat allerhande vreemde dinge begin aanvang. Vind uit van 'n eksperiment wat jou in 'n insek laat verander. Besoek 'n vakansieplaas waar reuse-vlermuise snags buite rondvlieg en gaan beleef 'n grillerige monsterfliek waaruit jy nie maklik ontsnap nie! Kry jou flits uit, kruip onder die komberse in en maak gereed om lekker te ril en te gril met hierdie GROOT en GRILLERIGE versameling stories
Die skool beplan 'n spesiale verjaardagfees. 'n Groot fees met lekker kos, 'n pretpark en speletjies. Daarom vra die skoolhoof vir Lulu om nuwe uniforms vir die trompoppies te ontwerp. Iets asemrowends! Iets la-di-da waarmee hulle by die fees gaan optree. Maar ongelukkig is daar 'n vreeslike misverstand – en Lulu verbrou haar enigste kans om die uniforms te ontwerp. Lulu is stomgeslaan. Een van die ander kinders in die skool gaan die klere ontwerp en maak. Maar wie?
lllustreerder: Brian Floca
Prinses Klara is siek en sat daarvoor. Sy besluit wat sy nodig het, is 'n bietjie pret en avontuur. Daarom skryf sy vir haar towertante 'n spesiale briefie om te sê sy soek 'n hond. Die volgende oggend staan daar 'n boks voor haar bed … maar binne-in is nie 'n hond nie. Dis 'n krokodil! 'n Krokodil wat glad nie weet hoe om hom mooi soet te gedra nie … Prinses Klara besluit sy gaan die dag afvat. Sy beleef allerlei prettige avonture in die buitelug – sy klouter in bome rond, pluk aarbeie en raak heerlik vuil – terwyl die krokodil 'n rok aantrek, 'n kroon opsit en sy lyf prinses hou en die kasteel op sy kop keer!
Kinders sal versot wees op hierdie lawwe skaterlag-avontuur! Die boek is perfek vir voorlees of selflees.
Diep, diep in 'n donker bos / waar die son net soms deur die takke loer, / diep, diep in 'n donker bos / waar die varings welig diepgroen staan, / diep, diep in 'n donker bos, / in 'n hol boomstomp, net onder 'n blaar, / woon die Babalela.
Duisende Afrikaanse kleuters ken die betowerende openingsrefrein van Martie Preller se immergewilde, bekroonde Babalela-boeke. Meer as 85 000 eksemplare van die vier titels in die reeks is al verkoop. Kom kuier saam met die Babalela en sy maats Meermoskat, Knortand, Potifant, Wrrrumpie en die lawaaierige Fripperwakkies in die bos; kom beleef hope avonture! Vir die eerste keer verskyn al vier Babalela-boeke nou saam in een storie-omnibus. Dit sluit vier stories in: Babalela, Diep, diep in 'n donker bos, Los ons uit! en Ons kan!
Maar die jaar skop op 'n aaklige noot af. Dinge tussen haar en Alex loop skielik skeef en by die skool wag 'n groot skok op almal toe die hoof, mevrou Bender, onverwags ernstig siek word. Die waarnemende hoof, doktor Grimm, voel 'n veer vir die skool se tradisies en die spesiale projekte waaraan Elle-hulle soveel tyd en aandag bestee het. Al waarin die vreemde man met sy strikdas en sy fobie vir katte belang stel, is wiskunde. Hy is vasbeslote om Gravitas die beste wiskundeskool in die land te maak. Elle besluit sy kan nie net toekyk hoe Gravitas se trotse tradisies die een ná die ander sneuwel nie. Maar kort voor lank kom haar hoofmeisiebalkie in gedrang oor hierdie standpunte!
Christien Neser se reeks tienerboeke oor die wel en wee van Elle Kroon is baie gewild, met selfs volwasse lesers wat nie kan wag om elke nuwe Elle-avontuur te verslind nie. Hierdie een, die negende boek in die reeks beloof om net so skreeusnaaks, aweregs en romanties soos sy voorgangers te wees. Meer as 59 100 kopieë van hierdie uiters gewilde reeks is al verkoop.
Is jy gereed vir die grootste avontuur ooit? Johan en sy beste vriend, Tom, ontdek 'n geheime grot met versteende voetspore in Dinobaai. Toe hulle op die voetspore loop, beland hulle in 'n wêreld vol regte, lewende dinosourusse. Saam met hul dino-maat, Wanna, beleef die twee seuns allerlei asemrowende – maar ook gevaarlike – oertyd-avonture!
Dinowêreld Omnibus 1
Hierdie omnibus bevat die eerste vier stories uit dié gewilde reeks:
Aanval van die akkediskoning: Johan en Tom ontdek die geheim van Dinobaai. Nou wag daar hope avonture op hulle. Op hierdie geheime plek is allerhande dinosourusse, ook 'n enorme T-rex wat warm op die twee seuns se spoor is …
Stormloop van die driehoring-monster: Johan en Tom keer terug na hul geheime dinosouruswêreld. Hulle kan nie wag om dit verder te verken nie. Maar toe 'n Triceratops-trop op hulle afstorm, lyk dit of die seuns platgetrap gaan word. Daar is net een uitweg – hulle sal op een van die dinosourusse se rug moet probeer ry!
Mars van die gepantserde reuse: Johan en Tom is terug in Dinowêreld. Hulle ontdek 'n jong Ankylosaurus wat in die modder vassit. Die seuns moet die baba-dinosourus red voordat die modder hom insuig – maar hoe? En wat sal gebeur as die ma terugkeer en haar reusagtige, dodelike stert begin rondswaai?
Vlug van die pterosourus: In hul geheime dinosouruswêreld soek Johan en Tom na die grootste vlieënde reptiel wat ooit geleef het, Quetzalcoatlus. Maar wat gaan hulle doen wanneer die reuse-pterosourus dink hul dino-maat, Wanna, is haar kuiken en met hom wegvlieg? Daar is bitter min tyd om hul maat te red …
Hierdie omnibus bevat nog vier stories uit dié gewilde reeks:
Vang die dief!: 'n Blitsige Velociraptor steel die Fossielvinder en Johan en Tom moet hom agternasit. Ná 'n dolle jaagtog deur die gevaarlike oerwêreld, haal hulle die skelm dinosourus in. Maar hoe gaan hulle hom uit sy grot lok om die Fossielvinder terug te kry?
Hier kom die reuse-reptiele!: Johan en Tom se dinosouruswêreld is tjoepstil – geen dinosourusse brul nie, geen insekte zoem nie – en hulle vind gou uit waarom … 'n Meteoor stuur reg op hulle af. Boem! 'n Verskrikte Edmontosaurus-trop storm op die rand van 'n reuse-krater af. Sal die seuns hulle kan keer voor hulle in die dieptes afstort?
Stegosourus-probleme: Johan en Tom is terug in Dinowêreld – maar hierdie keer is dit in die Jura-tydperk! Die seuns en hul dino-maat, Wanna, kan nie wag om uit te vind watter avonture in hierdie nuwe prehistoriese tydperk op hulle wag nie. Toe 'n Stegosaurus in die moeilikheid beland, moet hulle probeer help …
Onderwater-avontuur: Johan en Tom gaan snorkelduik in hul geheime dinosouruswêreld. Selfs Wanna gaan dit in die see waag! Onder die water sien hulle ongelooflike oerdiere. Maar wat hulle nie weet nie, is dat 'n reuse-plesiosourus onder die branders rondswem …
'n Liefde vir lees is een van die grootste geskenke wat jy vir jou kind kan gee!
Hierdie reeks is die perfekte wegspringplek vir beginnerlesers. Vind uit wat gebeur as Rooi Hen op 'n dag besluit om brood te bak, stap saam met die drie Rammetjies Rof oor die nare ou trol se brug, en ontmoet 'n padda wat op 'n dag baie, baie kwaad geword het…
Die Ek lees self-reeks bestaan uit pragtig geïllustreerde boeke, elkeen met 'n prettige dierestorie wat in eenvoudige taal oorvertel word sodat beginnerlesers dit maklik kan baasraak.
En sê nou daar's 'n kat ...?
Sielsiek: Die psiges van SA se koelbloedigste kriminele
Carla van der Spuy en Dr Henk Swanepoel.
Chris Mahlangu, wat vir Eugene Terre'Blanche vermoor het, het hom nie net doodgeslaan nie, hy het hom letterlik aan stukke gekap met 'n staalpyp. Een jong man slaan 'n verpleegster met 'n stuk hout in die veld dood en haar kêrel tot in die hospitaal se waakeenheid. 'n Ander slaan beide sy aanneemouers bewusteloos met 'n krieketkolf en dan steek hy hulle meer as 20 keer elk in die bors met 'n mes, voor hy sy pa keelaf sny. 'n Manlike prostituut slaan sy vriend soveel keer met 'n knopkierie oor sy "onsedelike voorstelle" dat dié sterf aan 'n skedelbreuk. Waarom sal 'n heteroseksuele man wat by prostitute slaap 'n seun by winkelsentrum oplaai en met hom lol?
Die boek bevat inligting oor persoonlikheidsversteurings, elke misdadiger se agtergrond, die dag van die misdaad, die hofsaak, Dr Swanepoel se onderhoude en bevindings tydens die verhoor, tot die opvolg tronkbesoek – van aangesig tot aangesig met die persoon.
The book is also available in English as Disturbed (ISBN: 9780799382945).
Jy loop ná 'n harde dag by die huis in, daar is die reuk van hoender wat prut... Ja, met hierdie resepte is dit moontlik, want selfs die niekokers in jou huis sal dit regkry. Of, as jy self moet kook, dan soek jy juis hierdie resepte met bestanddele wat reeds in jou koskas is of maklik by jou plaaslike supermark bekombaar is.
Oondgerooster, oor die kole, as deel van bredies, sop of pasteie – hoender is maklik om voor te berei en 'n ekonomiese keuse vir elke gesin. Die resepte bestaan uit treffers soos: Blatjanghoender, Oros-hoender, Hoenderbobotie, Romerige hoender-stroganoff, Pikante hoender-en-lensiesop, Pynappelhoender, Hoender-en-brokkoli, Hoendersamoesas 'n Appelkoos-en-hoenderpotjie.
Beatrix Says: Get Chrochet Savvy
Crochet has developed into the number-one craft for both young and old with a colourful variety of yarns and an endless array of patterns available.
But what to do when you don't even know how to grip a crochet hook? The simple answer is, get Beatrix says: Get crochet savvy!
This is a complete crochet guide and a comprehensive manual to introduce beginners to the art of crochet. The full-colour photos and detailed instructions are complemented by beautiful crochet projects that will test your newfound skills. It includes the following:
Crochet hook sizes, types and the materials that hooks are made of.
A crochet-hook conversion chart between US, UK and metric sizes.
Stitch markers, yarn needles and measuring tools.
How to correctly grip the crochet hook and yarn (and what to do if you are a lefty).
How to choose the right yarn, the pros and cons of natural and artificial fibres, yarn weight, yarn substitutions and how to calculate quantities.
Colour theory and how to combine colours.
Beatrix Snyman calls herself "an expert hooker" who has been offering crochet classes and workshops since 2012. She creates original crochet patterns for reputable local crochet yarn manufacturers such as Vinnis Colours and Nurturing Fibres.
Beatrix recently started her own range of alpaca and merino crochet yarn. She is well known and loved in the South African crochet community and she also runs her own crochet blog.
Die Afrikaanse weergawe van hierdie wonderlike boek, as Beatrix sê: Raak hekel-slim! Het vroeër vanjaar by LAPA verskyn. Die eerste oplaag is reeds uitverkoop.
Hierdie handelsmerk vervul 'n bepaalde behoefte. Die goedvoel ná die lees van enige romanses skei dieselfde hormone af as wanneer 'n mens fisies iets doen wat jou laat goed voel. Dit help dus om swaarmoedigheid te verlig.
Romanza is ook die perfekte manier om jong meisies (van vyftien en ouer) aan die lees te kry. Navorsing wêreldwyd toon dat slegs 3% van alle romanselesers nie ook swaarder boeke lees nie. 'n Produk soos Romanza is dus 'n manier om jong mense lief te maak vir boeke.
LAPA gee elke maand vier vars Romanzas uit, ons gee ook nou 'n SuperRomanza uit en twee korter e-boeke.
Lesers wat by die Romanza-klub aansluit, kry boonop enorme afslag op LAPA se boeke.
Hoe lank straf die samelewing 'n meisie wat oor die tou trap? Baie lank, is Nadia se antwoord. Elke dag dink jy aan daardie seun wat jy weggeteken het. Om oorsee te vlug en 'n loopbaan na te jaag, help ook net ten dele.
Dan, eendag, sien sy haar kind op rolskaatse ry. Hierdie seun van haar het reeds 'n pa, al is dit sy aanneempa. Dat hy onlangs 'n wewenaar geword het, is nie regtig hoopvol nie. Wie kan hom kwalik kan neem dat hy agterdogtig, selfs vyandig, is toe hy uitvind hoe Nadia by hierdie oulike seuntjie van hom betrokke is?
Met stampe en stote leer sy die man beter ken.
Die aanneempa besef dat Nadia dalk 'n goeie ma sal maak, en die aanbod van 'n huwelik hang skielik bo haar kop. Wil die man vir háár hê, of dink hy net aan sy kind? Soek hy dalk net 'n lekker lyf, een wat reeds een maal té gou té gewillig was?
Romantiese fiksie het groot geword en LAPA is trots op ons skrywers wat die rou seer van menswees kan aanspreek sonder om te wroeg. LAPA is ewe trots daarop dat die Romanza-logo op die voorblad enige leser sal gerusstel dat hierdie boek se einde hoop sal bied aan die karakters én die leser. Ons handelsmerk waarborg dit.
Skakerings van liefde is Madelie Human se tweede SuperRomanza in die Skakerings-reeks. Dit volg op Skakerings van hoop wat in April 2017 verskyn het en uiters gewild is.
ISBN: 978 0 7993 8608 0
Bruce Fordyce, die beroemde Comrades-atleet, het jare gelede al gewaarsku dat langafstandhardopers nie goeie troumateriaal maak nie...
Dit was 'n lang, lang pad waartydens sy baie van haarself geleer het. Om hierdie rede breek sy soms weg uit haar haar fisioterapiepraktyk om ander te help om bewustelik te lewe, mindfulness word dit in Engels genoem.
Tydens een van die kursusse kruis haar en Luca se paaie. Hy is 'n ultra-atleet wat nog verder hardloop as Bruce Fordyce. In sy wêreld daar nie plek is vir enigiets anders as hardloop nie, laat staan 'n vrou, veral nie een met issues nie. Daarvan het hy genoeg gehad.
Luca moet fokus vir sy volgende wedren in Amerika om sy borge tevrede te hou. Hy moet wen, anders het hy verloor, dis sy leuse.
Hierdie lekkerleesmega-omnibus is net reg vir die vakansie wat voorlê! Dit bevat drie van Marijke Greeff se vorige Kaapse liefdesverhale: Esmeralde, Seerower vir Shakira en Markies vir Melesinda.
Swaarde! Passie! Bloed!
LAPA kondig trots aan dat ons Romanza-reeks weer eens grense breek. Romantiese helde moet mos perfek en foutloos wees, nie waar nie?
Wel, nie in Marilé Cloete se Moed vir die liefde nie.
Dawid het 'n donker kant en dis nie bloot sy mooi hare nie. Dawid ly aan depressie.
Ja, Dawid, die man met die mooiste blou oë, wat die eerste kliënt in Renate se tatoe-studio gaan wees, sit met 'n wesenlike probleem.
Oktober is Geestesgesondheidsmaand. Die doel is bewusmaking en die skep van hoop. Dawid is 'n held, maar hy is ook 'n mens, soos so baie ander in die samelewing. Hy is nie perfek nie.
Hoe hanteer Renate hierdie inligting?
Beter nog, hoe hanteer die skrywer so 'n swaar onderwerp sonder om te verval in 'n gekners van tande? Want, as daar 'n Romanza-logo op die voorblad is, beteken dit die leser wéét daar is hoop.
Onthou: Depressielyers kan ook romantiese helde wees.
In Londen sit Wilmien die orige "Batman" en sy pel mooi op hul plek. Hoe durf hulle haar op haar rokkie en hoëhakskoene takseer? Terug op eie bodem kry sy 'n skok: Batman van die moltrein is haar nuwe baas se seun.
MacKenzie skep goeie aantreklike en intelligente vir-altyd-helde vir haar blog. Maar in haar wêreld is hierdie mans so skaars soos hoendertande... Of so dink sy totdat sy Scheepers Rossouw in die tou by die stembus ontmoet.
Mia se redakteur vra haar om die Man van die maand-rubriek oor Luc Raath te skryf. Hier is haar kans om die pos as rubriekskrywer te verdien en niks mag verkeerd loop nie. Maar een kyk in Luc se groen oë en sy weet hier is moeilikheid.
Liefde vir 'n ridder
Annabel en haar klein Ami moet vir drie maande in New York saam met JackParker in sy suite bly. Hy sal dit oorleef. Hy is tog immers nie die troutipe nie. Maar hoekom voel sy hart deesdae so snaaks?
Jaybee en Maxwell moet met mekaar trou want die eenwording van hul twee familiename sal 'n ongeëwenaarde sakeryk skep. Ai, maar sy is verlief op 'n ander man, Will, wat sy pas ontmoet het… Hoe gaan haar hart dit oorleef?
Loiselle is by Angelique Parfumeurs om die geur van Afrodite – die godin van liefde – in 'n bottel parfuum vas te vang. Nie om haar hart te verloor nie! Nie op haar baas Francois Valour of die geheimsinnige Kenzo wat sy by die maskerdans ontmoet nie.
Vonkelwyn en liefde
Anouk se hardkoppige ouma veil haar in 'n e-pos aan haar gunstelingskrywer, Dexter Buys, op. Gelukkig sal sy nooit die man ontmoet nie. Maar Dexter is haar vriendin se nuwe swaer. Waarom voel Anouk afgehaal omdat hy haar nie herken nie?
Janika het ná haar ouers se dood op haar werk gefokus en met sukses 'n dik en baie hoë muur om haar hart gebou. Maar majoor Brink Lategan en sy helder grys oë vind 'n swak plek in die muur… en haar hart.
Ons eie spioen-Romanza! Bietjie aksie en liefde vermeng. Beide die held en heldin werk vir ondergrondse netwerke wat misdaad bekamp.
Zoey ontmoet die enigmatiese dokter Jano Marnitz terwyl sy met vakansie in Parys is. Hy ontwikkel 'n obsessie om haar gesig, wat in 'n motorongeluk geskend is, te herstel. Het hy dalk gevoelens vir haar of is dit slegs sy doktersinstinkte wat inskop?
Gister is lankal verby
Lokteks: Armin is te befoeterd vir Sabrina en Sabrina verkies surfers met sexy bolywe wat nie heeldag werk nie. Maar dan leer sy hom van feng shui en hy begin wonder of sy dalk die yin van sy yang is.